Rossiya telekanallari AQSh retranslyatorlarini qaroqchilikda aybladi

Rossiyaning “Perviy kanal”, STS, REN TV, “Dojd”, “Nostalgiya” va “TNT Comedy” telekanallari bir guruh Amerika retranslyatorlariga qarshi Nyu-York sudiga jamoaviy da’vo arizasi kiritdi. Da’voda bildirishicha, retranslyatorlar AQShda Rossiya kanallarini noqonuniy ravishda tarqatmoqda. Bu haqda Meduza xabar berdi.

Ariza 16-fevralda berilgan, biroq bu haqda endi ma’lum bo‘ldi. Da’vo bo‘yicha Infomir, Panorama TV, Goodzone TV, Matvil, Actava TV va Master Call Communications kompaniyalari sud oldida javob berishi kerak bo‘ladi.
Mazkur retranslyatorlar o‘z telepaketlari narxini 5—15 dollargacha belgilagan, vaholanki, Rossiya telekanallarining rasmiy hamkorlarida bu narx 30—50 dollardan iborat.